title: Εκτελεστικός κανονισμός (ΕΕ) αριθ. 467/2014 της Επιτροπής, της 7ης Μαΐου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.5.2014

               EL

               Επίσημη Εφημερίδα της Ευρωπαϊκής Ένωσης

               L 135/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 467/2014 ΤΗΣ ΕΠΙΤΡΟΠΉΣ
   της 7ης Μαΐου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  41,8

                  MK

                  101,4

                  TN

                  43,5

                  TR

                  74,0

                  ZZ

                  65,2

                  0707 00 05

                  MK

                  51,1

                  TR

                  124,7

                  ZZ

                  87,9

                  0709 93 10

                  TR

                  106,4

                  ZZ

                  106,4

                  0805 10 20

                  EG

                  49,6

                  IL

                  58,8

                  MA

                  47,3

                  TN

                  68,6

                  TR

                  54,5

                  ZZ

                  55,8

                  0805 50 10

                  TR

                  87,3

                  ZZ

                  87,3

                  0808 10 80

                  AR

                  95,8

                  BR

                  84,2

                  CL

                  101,2

                  CN

                  126,1

                  MK

                  26,2

                  NZ

                  159,4

                  US

                  160,8

                  ZA

                  99,3

                  ZZ

                  106,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/721 της Επιτροπής, της 20ής Απριλίου 2015, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Vlaamse laurier (ΠΓΕ)]

text:
               6.5.2015

               EL

               Επίσημη Εφημερίδα της Ευρωπαϊκής Ένωσης

               L 115/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/721 ΤΗΣ ΕΠΙΤΡΟΠΉΣ
   της 20ής Απριλίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Vlaamse laurier (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε το Βέλγιο για την καταχώριση της ονομασίας «Vlaamse laurier» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Vlaamse laurier» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Vlaamse laurier» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 2.13. Άνθη και καλλωπιστικά φυτά, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Απριλίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 432 της 2.12.2014, σ. 12.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1214/2014 της Επιτροπής, της 11ης Νοεμβρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               14.11.2014

               EL

               Επίσημη Εφημερίδα της Ευρωπαϊκής Ένωσης

               L 329/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1214/2014 ΤΗΣ ΕΠΙΤΡΟΠΉΣ
   της 11ης Νοεμβρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2014.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Συμπαγές κυλινδρικό προϊόν με σπείρωμα (αποκαλούμενο «βίδα διπλού πυρήνα για την τεχνική Pangea») που κατασκευάζεται από εξαιρετικά σκληρό κράμα τιτανίου, μήκους μεταξύ 20 και 45 mm.
                  Το στέλεχος διαθέτει εξ ολοκλήρου σπείρωμα με διπλό πυρήνα και περιλαμβάνει ζώνη μετάβασης για την αλλαγή της διαμέτρου του πυρήνα. Έχει σταθερή εξωτερική διάμετρο 4,0 mm, με αυτοβυθιζόμενο προφίλ και αμβλεία άκρη με σπείρωμα.
                  Το προϊόν έχει πολυαξονική (κινητή) κεφαλή σχήματος U, με εσωτερικό σπείρωμα, που παρέχει γωνίωση 25° γύρω από τον άξονά της, επιτρέποντας τη ρύθμισή της.
                  Το προϊόν έχει ειδική έδρα στο καπάκι «κλειδώματος» για τη στερέωση ράβδου (παρουσιάζεται ξεχωριστά) στην κεφαλή του.
                  Το προϊόν αντιστοιχεί στο πρότυπο ISO/TC 150 για βίδες (κοχλίες) εμφυτευμάτων και παρουσιάζεται προς χρήση στη χειρουργική τραυμάτων ως τμήμα συστήματος για την οπίσθια σταθεροποίηση της σπονδυλικής στήλης. Τοποθετείται με τη χρήση ειδικών εργαλείων.
                  Κατά την εισαγωγή, δεν παρουσιάζεται σε αποστειρωμένη συσκευασία. Το προϊόν φέρει αριθμό και, ως εκ τούτου, είναι ανιχνεύσιμο καθ' όλη τη διάρκεια της παραγωγής και της διανομής.

                      (1) Βλέπε εικόνα

                  9021 10 90

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 2 στοιχείο β) του κεφαλαίου 90, καθώς και από το κείμενο των κωδικών ΣΟ 9021, 9021 10 και 9021 10 90.
                  Λόγω των αντικειμενικών του χαρακτηριστικών, δηλαδή της παρουσίας πολυαξονικής κεφαλής σχήματος U με το καπάκι «κλειδώματος», το προϊόν δεν αντιστοιχεί πλήρως σε βίδα από κοινό μέταλλο. Κατά συνέπεια, δεν μπορεί να θεωρηθεί μέρος γενικής χρήσης (βίδα), όπως αναφέρεται στη σημείωση 2 του τμήματος XV. Επομένως, αποκλείεται η κατάταξη στην κλάση 8108.
                  Ως εκ τούτου, το προϊόν πρέπει να καταταχθεί στον κωδικό ΣΟ 9021 10 90 ως άλλο είδος και συσκευή για κατάγματα.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 802/2014 της Επιτροπής, της 24ης Ιουλίου 2014 , για την εκπόνηση υποδειγμάτων για τα εθνικά προγράμματα και τον καθορισμό των όρων και προϋποθέσεων του συστήματος ηλεκτρονικής ανταλλαγής δεδομένων μεταξύ της Επιτροπής και των κρατών μελών, σύμφωνα με τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων

text:
               25.7.2014

               EL

               Επίσημη Εφημερίδα της Ευρωπαϊκής Ένωσης

               L 219/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 802/2014 ΤΗΣ ΕΠΙΤΡΟΠΉΣ
   της 24ης Ιουλίου 2014
   για την εκπόνηση υποδειγμάτων για τα εθνικά προγράμματα και τον καθορισμό των όρων και προϋποθέσεων του συστήματος ηλεκτρονικής ανταλλαγής δεδομένων μεταξύ της Επιτροπής και των κρατών μελών, σύμφωνα με τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (1), και ιδίως το άρθρο 14 παράγραφος 4 και το άρθρο 24 παράγραφος 5.
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 514/2014, μαζί με τους ειδικούς κανονισμούς που αναφέρονται στο άρθρο 2 στοιχείο α) του κανονισμού (ΕΕ) αριθ. 514/2014, συνιστούν ένα πλαίσιο ενωσιακής χρηματοδότησης για τη στήριξη της ανάπτυξης του χώρου ελευθερίας, ασφάλειας και δικαιοσύνης.

               (2)

               Ο κανονισμός (ΕΕ) αριθ. 514/2014 απαιτεί από κάθε κράτος μέλος να προτείνει ένα πολυετές εθνικό πρόγραμμα. Για να εξασφαλιστεί ότι οι πληροφορίες που παρέχονται στην Επιτροπή είναι συνεκτικές και συγκρίσιμες, είναι απαραίτητο να εκπονηθεί ένα υπόδειγμα το οποίο θα πρέπει να ακολουθεί το εθνικό πρόγραμμα.

               (3)

               Σύμφωνα με το άρθρο 24 παράγραφος 5 του κανονισμού (ΕΕ) αριθ. 514/2014, όλες οι επίσημες ανταλλαγές πληροφοριών μεταξύ των κρατών μελών και της Επιτροπής πρέπει να πραγματοποιούνται μέσω συστήματος ηλεκτρονικής ανταλλαγής δεδομένων. Συνεπώς, είναι απαραίτητο να θεσπιστούν οι όροι και οι προϋποθέσεις που θα πρέπει να πληροί το εν λόγω σύστημα ηλεκτρονικής ανταλλαγής δεδομένων. Προκειμένου να είναι αποτελεσματικοί ως προς το κόστος και να διασφαλίζουν τη συνολική συνοχή όλων των ενωσιακών Ταμείων επιμερισμένης διαχείρισης, οι όροι και οι προϋποθέσεις του συστήματος ηλεκτρονικής ανταλλαγής δεδομένων είναι οι ίδιοι, στο μέτρο του δυνατού, με τους όρους και προϋποθέσεις που προβλέπονται στον εκτελεστικό κανονισμό (ΕΕ) αριθ. 184/2014 της Επιτροπής (2).

               (4)

               Προκειμένου να βελτιωθεί η ποιότητα των πληροφοριών που ανταλλάσσονται, και να καταστεί απλούστερο και χρησιμότερο το σύστημα ανταλλαγής πληροφοριών, είναι απαραίτητο να θεσπισθούν βασικές απαιτήσεις όσον αφορά τη μορφή και το εύρος των πληροφοριών που θα ανταλλάσσονται.

               (5)

               Πρέπει να καθορισθούν αρχές και κανόνες σχετικά με την ταυτοποίηση του υπεύθυνου για την τηλεφόρτωση εγγράφων στο σύστημα ηλεκτρονικής ανταλλαγής δεδομένων και την ενημέρωση των εν λόγω εγγράφων.

               (6)

               Πρέπει να καθορισθούν τα τεχνικά χαρακτηριστικά ενός αποτελεσματικού συστήματος ηλεκτρονικών ανταλλαγών προκειμένου να μειωθεί ο διοικητικός φόρτος των κρατών μελών και της Επιτροπής.

               (7)

               Για να εξασφαλιστεί ότι τόσο τα κράτη μέλη όσο και η Επιτροπή μπορούν να συνεχίσουν να ανταλλάσσουν πληροφορίες σε περιπτώσεις ανωτέρας βίας που εμποδίζουν τη χρήση του συστήματος ηλεκτρονικής ανταλλαγής δεδομένων, πρέπει να προσδιοριστούν εναλλακτικά μέσα κωδικοποίησης και διαβίβασης δεδομένων.

               (8)

               Τα κράτη μέλη και η Επιτροπή πρέπει να διασφαλίσουν ότι η διαβίβαση δεδομένων μέσω συστήματος ηλεκτρονικής ανταλλαγής δεδομένων διεξάγεται με ασφαλή τρόπο που εγγυάται τη διαθεσιμότητα, την ακεραιότητα, τη γνησιότητα, την εμπιστευτικότητα και τη μη άρνηση αναγνώρισης των πληροφοριών. Επομένως, πρέπει να θεσπιστούν κανόνες ασφαλείας.

               (9)

               Ο παρών κανονισμός σέβεται τα θεμελιώδη δικαιώματα και τηρεί τις αρχές που αναγνωρίζονται από τον Χάρτη των Θεμελιωδών Δικαιωμάτων της Ευρωπαϊκής Ένωσης, και κυρίως το δικαίωμα προστασίας των δεδομένων προσωπικού χαρακτήρα. Συνεπώς, ο παρών κανονισμός πρέπει να εφαρμόζεται σύμφωνα με τα εν λόγω δικαιώματα και αρχές. Όσον αφορά τα δεδομένα προσωπικού χαρακτήρα που υφίστανται επεξεργασία από κράτη μέλη, εφαρμόζεται η οδηγία 95/46/ΕΚ του Ευρωπαϊκού Κοινοβουλίου και του Συμβουλίου (3). Όσον αφορά την επεξεργασία προσωπικών δεδομένων από τα όργανα και τους οργανισμούς της Ένωσης και την ελεύθερη κυκλοφορία των εν λόγω δεδομένων, εφαρμόζεται ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4).

               (10)

               Ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, προκειμένου να διασφαλιστεί η ταχεία εφαρμογή των μέτρων που προβλέπει και να μην καθυστερήσει η έγκριση των εθνικών προγραμμάτων.

               (11)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΕ) αριθ. 514/2014 και, κατά συνέπεια, δεσμεύονται και από τον παρόντα κανονισμό.

               (12)

               Η Δανία δεν δεσμεύεται από τον κανονισμό (ΕΕ) αριθ. 514/2014, ούτε από τον παρόντα κανονισμό.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής «Ταμείων Ασύλου, Μετανάστευσης και Ένταξης, και Εσωτερικής Ασφάλειας»,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Υποδείγματα για εθνικά προγράμματα
   Το υπόδειγμα για εθνικά προγράμματα παρατίθεται στο παράρτημα.
   Άρθρο 2
   Θέσπιση συστήματος ηλεκτρονικής ανταλλαγής δεδομένων
   Η Επιτροπή θεσπίζει σύστημα ηλεκτρονικής ανταλλαγής δεδομένων για όλες τις επίσημες ανταλλαγές πληροφοριών μεταξύ των κρατών μελών και της Επιτροπής (εφεξής «SFC2014»).
   Άρθρο 3
   Περιεχόμενο του συστήματος ηλεκτρονικής ανταλλαγής δεδομένων
   1.   Το SFC2014 περιλαμβάνει τουλάχιστον τις πληροφορίες που ορίζονται στα υποδείγματα, στους μορφότυπους και στα σχεδιότυπα που θεσπίστηκαν σύμφωνα με το άρθρο 1 του παρόντος κανονισμού, οι οποίες είναι σύμφωνες με τον κανονισμό (ΕΕ) αριθ. 514/2014 και τους ειδικούς κανονισμούς που αναφέρονται στο άρθρο 2 στοιχείο α) του κανονισμού (ΕΕ) αριθ. 514/2014.
   2.   Οι πληροφορίες που παρέχονται στα ηλεκτρονικά έντυπα που είναι ενσωματωμένα στο SFC2014 (εφεξής «δομημένα δεδομένα») δεν επιτρέπεται να αντικαθίστανται από μη δομημένα δεδομένα, συμπεριλαμβανομένων των υπερσυνδέσμων ή άλλων τύπων μη δομημένων δεδομένων, όπως συνημμένα έγγραφα ή εικόνες. Όταν ένα κράτος μέλος διαβιβάζει τις ίδιες πληροφορίες σε μορφή δομημένων δεδομένων και σε μορφή μη δομημένων δεδομένων, σε περίπτωση ασυμφωνιών χρησιμοποιούνται τα δομημένα δεδομένα.
   Άρθρο 4
   Λειτουργία του SFC2014
   1.   Η Επιτροπή και οι αρμόδιες αρχές που αναφέρονται στο άρθρο 25 του κανονισμού (ΕΕ) αριθ. 514/2014 εισάγουν στο SFC2014 τις πληροφορίες για τη διαβίβαση των οποίων έχουν την αρμοδιότητα, καθώς και τυχόν επικαιροποιήσεις τους.
   2.   Κάθε διαβίβαση πληροφοριών στην Επιτροπή επαληθεύεται και υποβάλλεται από πρόσωπο διαφορετικό από εκείνο που εισήγαγε τα δεδομένα για την εν λόγω διαβίβαση. Αυτή η διάκριση καθηκόντων υποστηρίζεται από το SFC2014 ή από τα πληροφορικά συστήματα διαχείρισης και ελέγχου του κράτους μέλους που συνδέονται αυτόματα με το SFC2014.
   3.   Τα κράτη μέλη διορίζουν σε εθνικό ή περιφερειακό επίπεδο, ή σε αμφότερα τα επίπεδα, ένα ή περισσότερα πρόσωπα αρμόδια για τη διαχείριση των δικαιωμάτων πρόσβασης στο SFC2014. Τα εν λόγω πρόσωπα εκτελούν τα ακόλουθα καθήκοντα:

               α)

               ταυτοποιούν τους χρήστες που ζητούν πρόσβαση, ελέγχοντας εάν όντως οι εν λόγω χρήστες απασχολούνται από τον οργανισμό·

               β)

               ενημερώνουν τους χρήστες σχετικά με την υποχρέωσή τους να διαφυλάττουν την ασφάλεια του συστήματος·

               γ)

               επαληθεύουν το δικαίωμα των χρηστών για είσοδο στο ζητούμενο προνομιακό επίπεδο πρόσβασης σε σχέση με τα καθήκοντά τους και τη θέση τους στην ιεραρχία·

               δ)

               ζητούν την παύση των δικαιωμάτων πρόσβασης όταν αυτά δεν χρειάζονται πλέον ή δεν δικαιολογούνται πλέον·

               ε)

               αναφέρουν πάραυτα τυχόν ύποπτα συμβάντα που ενδέχεται να υπονομεύσουν την ασφάλεια του συστήματος·

               στ)

               εξασφαλίζουν ανά πάσα στιγμή την ακρίβεια των δεδομένων ταυτοποίησης χρήστη, γνωστοποιώντας οποιαδήποτε αλλαγή·

               ζ)

               λαμβάνουν τις απαραίτητες προφυλάξεις όσον αφορά την προστασία των δεδομένων και το εμπορικό απόρρητο, σύμφωνα με τους ενωσιακούς και εθνικούς κανόνες· και

               η)

               ενημερώνουν την Επιτροπή για τυχόν αλλαγές που επηρεάζουν την ικανότητα των αρχών των κρατών μελών ή των χρηστών του SFC2014 να ασκούν τις αρμοδιότητες που αναφέρονται στην παράγραφο 1 ή την προσωπική τους ικανότητα να ασκούν τις αρμοδιότητες που αναφέρονται στα στοιχεία α) έως ζ).

         4.   Οι ανταλλαγές δεδομένων και οι συναλλαγές φέρουν υποχρεωτικά ηλεκτρονική υπογραφή κατά την έννοια της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου (5). Τα κράτη μέλη και η Επιτροπή αναγνωρίζουν τη νομική ισχύ και το παραδεκτό της ηλεκτρονικής υπογραφής που χρησιμοποιείται στο SFC2014 ως αποδεικτικό στοιχείο στις δικαστικές διαδικασίες.
   5.   Οι πληροφορίες που υφίστανται επεξεργασία μέσω του SFC2014 διαφυλάττουν την προστασία της ιδιωτικής ζωής και των προσωπικών δεδομένων των ιδιωτών και την προστασία του εμπορικού απορρήτου των νομικών οντοτήτων σύμφωνα με την οδηγία 2002/58/ΕΚ του Ευρωπαϊκού Κοινοβουλίου και του Συμβουλίου (6), την οδηγία 2009/136/ΕΚ του Ευρωπαϊκού Κοινοβουλίου και του Συμβουλίου (7), την οδηγία 95/46/ΕΚ και τον κανονισμό (ΕΚ) αριθ. 45/2001.
   Άρθρο 5
   Χαρακτηριστικά του SFC2014
   Για τη διασφάλιση της ηλεκτρονικής ανταλλαγής πληροφοριών, το SFC2014 έχει τα ακόλουθα χαρακτηριστικά:

               α)

               διαδραστικά έντυπα ή έντυπα προσυμπληρωμένα από το σύστημα με βάση δεδομένα που έχουν ήδη προηγουμένως καταγραφεί στο σύστημα·

               β)

               αυτόματους υπολογισμούς, όταν μειώνουν την προσπάθεια κωδικοποίησης που καταβάλλουν οι χρήστες·

               γ)

               αυτόματους ενσωματωμένους ελέγχους για να επαληθεύεται η εσωτερική συνοχή των διαβιβαζόμενων δεδομένων και η συνοχή των δεδομένων αυτών με τους ισχύοντες κανόνες·

               δ)

               προειδοποιητικά μηνύματα παραγόμενα από το σύστημα, που προειδοποιούν τους χρήστες του SFC2014 ότι ορισμένες ενέργειες μπορούν ή δεν μπορούν να εκτελεστούν·

               ε)

               επιγραμμική παρακολούθηση του σταδίου στο οποίο βρίσκεται η επεξεργασία της πληροφορίας που εισάγεται στο σύστημα· και

               στ)

               διαθεσιμότητα δεδομένων ιστορικού για όλες τις πληροφορίες που εισάγονται για εθνικό πρόγραμμα.

         Άρθρο 6
   Διαβίβαση δεδομένων μέσω του SFC2014
   1.   Το SFC2014 είναι προσβάσιμο από τα κράτη μέλη και από την Επιτροπή είτε άμεσα, μέσω διαδραστικής διεπαφής χρήστη (π.χ. διαδικτυακή εφαρμογή), είτε μέσω τεχνικής διεπαφής που χρησιμοποιεί προκαθορισμένα πρωτόκολλα (π.χ. διαδικτυακές υπηρεσίες) που επιτρέπουν τον αυτόματο συγχρονισμό και την αυτόματη διαβίβαση δεδομένων μεταξύ συστημάτων πληροφοριών των κρατών μελών και του SFC2014.
   2.   Η ημερομηνία ηλεκτρονικής διαβίβασης της πληροφορίας από το κράτος μέλος στην Επιτροπή και αντιστρόφως θεωρείται ως ημερομηνία υποβολής του σχετικού εγγράφου.
   3.   Σε περίπτωση ανωτέρας βίας, δυσλειτουργίας του SFC2014 ή αδυναμίας σύνδεσης με το SFC2014 που υπερβαίνει τη μία εργάσιμη ημέρα κατά την τελευταία εβδομάδα πριν από την καθορισμένη προθεσμία για την υποβολή πληροφοριών ή τις πέντε εργάσιμες ημέρες σε άλλες περιόδους, η ανταλλαγή πληροφοριών μεταξύ κράτους μέλους και Επιτροπής μπορεί να πραγματοποιείται σε χαρτί χρησιμοποιώντας τα υποδείγματα, τους μορφότυπους και τα σχεδιότυπα που αναφέρονται στο άρθρο 3 παράγραφος 1.
   Όταν παύει η δυσλειτουργία του συστήματος ηλεκτρονικής ανταλλαγής και αποκαθίσταται η σύνδεση με το SFC2014 ή αίρεται η αιτία ανωτέρας βίας, το ενδιαφερόμενο μέρος εισάγει αμέσως στο SFC2014 τις πληροφορίες που έχει ήδη στείλει σε χαρτί.
   4.   Στις περιπτώσεις που αναφέρονται στην παράγραφο 3, η ημερομηνία της σφραγίδας του ταχυδρομείου θεωρείται ως η ημερομηνία υποβολής του εν λόγω εγγράφου.
   Άρθρο 7
   Ασφάλεια των δεδομένων που διαβιβάζονται μέσω του SFC2014
   1.   Η Επιτροπή καθιερώνει πολιτική ασφάλειας στον τομέα της τεχνολογίας των πληροφοριών (εφεξής «πολιτική ασφάλειας ΤΠ του SFC») για το SFC2014, η οποία εφαρμόζεται στο προσωπικό που χρησιμοποιεί το SFC2014, σύμφωνα με τους οικείους ενωσιακούς κανόνες και ιδίως σύμφωνα με την απόφαση C(2006)3602 (8) της Επιτροπής και τους κανόνες εφαρμογής της. Η Επιτροπή ορίζει το πρόσωπο ή τα πρόσωπα που είναι αρμόδια για τον σχεδιασμό, τη διατήρηση και τη διασφάλιση της ορθής εφαρμογής της πολιτικής ασφάλειας για το SFC2014.
   2.   Τα κράτη μέλη και τα ευρωπαϊκά όργανα, εκτός της Επιτροπής, που έχουν αποκτήσει δικαιώματα πρόσβασης στο SFC2014, τηρούν τους όρους και τις προϋποθέσεις ασφαλείας ΤΠ που έχουν δημοσιευθεί στην πύλη SFC2014 και τα μέτρα που εφαρμόζονται από την Επιτροπή για το SFC2014 με σκοπό την ασφαλή διαβίβαση δεδομένων, ιδίως σε σχέση με τη χρήση της τεχνικής διεπαφής που αναφέρεται στο άρθρο 6 παράγραφος 1 του παρόντος κανονισμού.
   3.   Τα κράτη μέλη και η Επιτροπή εφαρμόζουν και διασφαλίζουν την αποτελεσματικότητα των μέτρων ασφάλειας που εγκρίνονται για την προστασία των δεδομένων που έχουν αποθηκεύσει και διαβιβάσει μέσω του SFC2014.
   4.   Τα κράτη μέλη εγκρίνουν εθνικές, περιφερειακές ή τοπικές πολιτικές ασφάλειας της τεχνολογίας των πληροφοριών που καλύπτουν την πρόσβαση στο SFC2014 και την αυτόματη εισαγωγή δεδομένων σ' αυτό, ώστε να τηρείται ένα ελάχιστο σύνολο απαιτήσεων ασφάλειας. Οι εν λόγω εθνικές, περιφερειακές ή τοπικές πολιτικές ασφάλειας ΤΠ μπορεί να αφορούν και άλλα έγγραφα ασφάλειας. Κάθε κράτος μέλος μεριμνά ώστε οι εν λόγω πολιτικές ασφάλειας ΤΠ να ισχύουν για όλες τις αρχές που χρησιμοποιούν το SFC2014.
   5.   Οι εν λόγω εθνικές, περιφερειακές ή τοπικές πολιτικές ασφάλειας ΤΠ περιλαμβάνουν:

               α)

               τις πτυχές ασφάλειας ΤΠ των εργασιών που εκτελεί το πρόσωπο ή τα πρόσωπα που είναι αρμόδιο(-α) για τη διαχείριση των δικαιωμάτων πρόσβασης που αναφέρονται στο άρθρο 4 παράγραφος 3 του παρόντος κανονισμού, όταν εργάζεται(-ονται) απευθείας στο SFC2014, και

               β)

               τα μέτρα ασφάλειας ΤΠ για τα εν λόγω εθνικά, περιφερειακά ή τοπικά συστήματα πληροφορικής που είναι συνδεδεμένα με το SFC2014 μέσω της τεχνικής διεπαφής που αναφέρεται στο άρθρο 6 παράγραφος 1 του παρόντος κανονισμού.
               Για τους σκοπούς του πρώτου εδαφίου στοιχείο β), καλύπτονται οι ακόλουθες πτυχές της πολιτικής ασφάλειας ΤΠ, κατά περίπτωση:

                           α)

                           υλική ασφάλεια·

                           β)

                           έλεγχος μέσων αποθήκευσης δεδομένων και έλεγχος πρόσβασης·

                           γ)

                           έλεγχος αποθήκευσης·

                           δ)

                           έλεγχος πρόσβασης και κωδικού αναγνώρισης·

                           ε)

                           παρακολούθηση·

                           στ)

                           διασύνδεση με το SFC2014·

                           ζ)

                           υποδομή επικοινωνιών·

                           η)

                           ανθρώπινοι πόροι· και

                           θ)

                           διαχείριση περιστατικών.

         6.   Οι εθνικές, περιφερειακές ή τοπικές πολιτικές ασφάλειας ΤΠ βασίζονται σε εκτίμηση επικινδυνότητας και τα περιγραφόμενα μέτρα είναι ανάλογα των κινδύνων που εντοπίζονται.
   7.   Τα έγγραφα που παρουσιάζουν τις εθνικές, περιφερειακές ή τοπικές πολιτικές ασφάλειας ΤΠ τίθενται στη διάθεση της Επιτροπής κατόπιν σχετικού αιτήματός της.
   8.   Τα κράτη μέλη ορίζουν, σε εθνικό ή περιφερειακό επίπεδο, ένα ή περισσότερα πρόσωπα ως αρμόδια για τη διατήρηση και τη διασφάλιση της εφαρμογής των εθνικών, περιφερειακών ή τοπικών πολιτικών ασφάλειας ΤΠ. Το εν λόγω πρόσωπο ή πρόσωπα ενεργεί(-ούν) ως υπεύθυνος (-οι) επικοινωνίας με το πρόσωπο ή τα πρόσωπα που ορίζει η Επιτροπή και αναφέρονται στην παράγραφο 1.
   9.   Τόσο η πολιτική ασφάλειας ΤΠ για το SFC2014 όσο και οι σχετικές εθνικές, περιφερειακές ή τοπικές πολιτικές ασφάλειας ΤΠ επικαιροποιούνται όταν σημειώνονται τεχνολογικές αλλαγές, όταν εντοπίζονται νέες απειλές ή όταν συμβαίνουν άλλες συναφείς εξελίξεις. Εν πάση περιπτώσει, επανεξετάζονται κάθε χρόνο ώστε να διασφαλίζεται ότι εξακολουθούν να αντεπεξέρχονται στις απαιτήσεις.
   Άρθρο 8
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 24 Ιουλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 150 της 20.5.2014, σ. 112.

      (2)  Εκτελεστικός κανονισμός (ΕΕ) αριθ. 184/2014 της Επιτροπής, της 25ης Φεβρουαρίου 2014, για τον καθορισμό, σύμφωνα με τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας, των όρων και των προϋποθέσεων που θα εφαρμόζονται στο σύστημα ηλεκτρονικής ανταλλαγής δεδομένων μεταξύ των κρατών μελών και της Επιτροπής και για τη θέσπιση, σύμφωνα με τον κανονισμό (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου περί καθορισμού ειδικών διατάξεων για την υποστήριξη του στόχου της ευρωπαϊκής εδαφικής συνεργασίας από το Ευρωπαϊκό Ταμείο Περιφερειακής Ανάπτυξης, της ονοματολογίας των κατηγοριών παρέμβασης για την υποστήριξη του στόχου της ευρωπαϊκής εδαφικής συνεργασίας από το Ευρωπαϊκό Ταμείο Περιφερειακής Ανάπτυξης. (ΕΕ L 57 της 27.2.2014, σ. 7).

      (3)  Οδηγία 1995/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (5)  Οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές (ΕΕ L 13 της 19.1.2000, σ. 12).

      (6)  Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (ΕΕ L 201 της 31.7.2002, σ. 37).

      (7)  Οδηγία 2009/136/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για τροποποίηση της οδηγίας 2002/22/ΕΚ για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών, της οδηγίας 2002/58/ΕΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) αριθ. 2006/2004 για τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών (ΕΕ L 337 της 18.12.2009, σ. 11).

      (8)  Απόφαση C(2006) 3602 της Επιτροπής, της 16ης Αυγούστου 2006, για την ασφάλεια των συστημάτων πληροφορικής που χρησιμοποιεί η Ευρωπαϊκή Επιτροπή.

      ΠΑΡΑΡΤΗΜΑ
      ΥΠΟΔΕΙΓΜΑ ΓΙΑ ΕΘΝΙΚΟ ΠΡΟΓΡΑΜΜΑ
      Αρμόδιες αρχές για τα συστήματα διαχείρισης και ελέγχου (άρθρο 25 του κανονισμού (ΕΕ) αριθ. 514/2014)
      Στοιχεία ταυτοποίησης και επικοινωνίας:

                  Ονομασία της αρχής

                  Προϊστάμενος της αρχής

                  Διεύθυνση

                  Διεύθυνση ηλεκτρονικού ταχυδρομείου

                  Ημερομηνία ορισμού

                  Κατ' εξουσιοδότηση δραστηριότητες

                  Υπεύθυνη αρχή

                  Ελεγκτική αρχή

                  Εντεταλμένη αρχή 1

                  Εντεταλμένη αρχή 2

                  Εντεταλμένη αρχή N (10 κατ' ανώτατο όριο)

            Συνημμένο έγγραφο: κοινοποίηση ορισμού που να διευκρινίζει:

                  α)

                  τον κύριο καταμερισμό αρμοδιοτήτων μεταξύ των οργανωτικών μονάδων της·

                  β)

                  κατά περίπτωση, τη σχέση της με τις εντεταλμένες αρχές, τις δραστηριότητες που πρόκειται να ανατεθούν κατ' εξουσιοδότηση, και τις κύριες διαδικασίες εποπτείας των εν λόγω κατ' εξουσιοδότηση δραστηριοτήτων· και

                  γ)

                  σύνοψη των κύριων διαδικασιών επεξεργασίας των χρηματοοικονομικών απαιτήσεων από δικαιούχους, καθώς και έγκρισης και καταχώρισης δαπανών

            Να παρασχεθεί συνοπτική περιγραφή του προβλεπόμενου συστήματος διαχείρισης και ελέγχου [άρθρο 14 παράγραφος 2 στοιχείο ζ) του κανονισμού (ΕΕ) αριθ. 514/2014].

            ΤΜΗΜΑ 1

         Συνοπτική παρουσίαση

      Να παρασχεθεί μια γενική σύνοψη ολόκληρου του προγράμματος, υπογραμμίζοντας τις εθνικές στρατηγικές, τους εθνικούς σκοπούς και στόχους (αναμενόμενα προϊόντα και αποτελέσματα).

            ΤΜΗΜΑ 2

         Κατάσταση αναφοράς στο κράτος μέλος [άρθρο 14 παράγραφος 2 στοιχεία α) και β) του κανονισμού (ΕΕ) αριθ. 514/2014]

      Η κατάσταση αναφοράς είναι η σύνοψη της σημειωθείσας προόδου τον Δεκέμβριο του 2013 στο κράτος μέλος όσον αφορά τους τομείς που υπάγονται στο Ταμείο. Το παρόν τμήμα περιλαμβάνει:

                  —

                  περιγραφή της κατάστασης αναφοράς στο κράτος μέλος,η οποίασυνοδεύεται από τα αναγκαία πραγματικά πληροφοριακά στοιχεία ώστε να αξιολογηθούν ορθά οι απαιτήσεις·

                  —

                  ανάλυση των αναγκών στο κράτος μέλος, συμπεριλαμβανομένων των κύριων θεμάτων που προέκυψαν ως αποτέλεσμα του πολιτικού διαλόγου·

                  —

                  τα μέτρα που ελήφθησαν μέχρι στιγμής, συμπεριλαμβανομένων των μέτρων που υλοποιήθηκαν από τα πρώην Ταμεία Εσωτερικών Υποθέσεων·

                  —

                  εκτίμηση των εθνικών αναγκών, συμπεριλαμβανομένων των προκλήσεων που εντοπίστηκαν στις σχετικές αξιολογήσεις· και

                  —

                  τους ενδεικτικούς ετήσιους πόρους του εθνικού προϋπολογισμού, κατανεμημένους στους ειδικούς στόχους που προβλέπονται στα εθνικά προγράμματα.

            Τα πληροφοριακά στοιχεία πρέπει να είναι αυτοτελή και δεν μπορούν να παραπέμπουν σε πληροφοριακά στοιχεία που περιλαμβάνονται σε συνημμένα έγγραφα ούτε να περιέχουν υπερσυνδέσμους. Μπορεί να επισυνάπτεται έγγραφο με συμπληρωματικές διευκρινίσεις.
      Οποιοδήποτε συνημμένο έγγραφο δεν αποτελεί μέρος της απόφασης της Επιτροπής σχετικά με την έγκριση του εθνικού προγράμματος που προβλέπεται στο άρθρο 14 παράγραφος 7 του κανονισμού (ΕΕ) αριθ. 514/2014.

            ΤΜΗΜΑ 3

         Στόχοι προγράμματος [άρθρο 14 παράγραφος 2 στοιχεία β), γ) και δ) του κανονισμού (ΕΕ) αριθ. 514/2014]

      Τα πληροφοριακά στοιχεία που περιλαμβάνονται στους ειδικούς στόχους πρέπει είναι αυτοτελή και δεν μπορούν να παραπέμπουν σε πληροφοριακά στοιχεία που περιλαμβάνονται σε συνημμένα έγγραφα ούτε να περιέχουν υπερσυνδέσμους.

            Ειδικός στόχος (όπως ορίζεται στους ειδικούς κανονισμούς): να παρουσιαστεί η κατάλληλη στρατηγική, προσδιορίζοντας τους εθνικούς στόχους, συμπεριλαμβανομένης περιγραφής του τρόπου κάλυψης των στόχων των ειδικών κανονισμών, ώστε να πληρούνται οι απαιτήσεις που προσδιορίστηκαν στην κατάσταση αναφοράς.

            Εθνικός στόχος
         : να παρατεθεί σύντομη περιγραφή των κύριων δράσεων για την επίτευξη του εθνικού στόχου, παραθέτοντας τις υποδειγματικές δράσεις που θα λάβουν στήριξη από το εθνικό πρόγραμμα (ήτοι προτεραιότητες χρηματοδότησης), και ως μέρος της περιγραφής να προσδιορισθούν οι στόχοι (επιδιωκόμενα προϊόντα και αποτελέσματα).

            Ειδική δράση (όπως ορίζεται στους ειδικούς κανονισμούς):

                  —

                  να περιγραφεί ο τρόπος με τον οποίο θα υλοποιηθεί η δράση και να αιτιολογηθεί το κατανεμηθέν ποσό·

                  —

                  για κοινές δράσεις (διακρατικά έργα), μόνο το επικεφαλής κράτος μέλος οφείλει να καταρτίσει κατάλογο των συμμετεχόντων κρατών μελών, αναφέροντας τον ρόλο τους και την πιθανή χρηματοδοτική συνεισφορά τους, κατά περίπτωση· και

                  —

                  τα συμμετέχοντα κράτη μέλη πρέπει να περιγράψουν τον ρόλο και τη χρηματοδοτική συνεισφορά τους, κατά περίπτωση.

                  ΕΙΔΙΚΟΣ ΣΤΟΧΟΣ N: τίτλος

                  Εθνικός στόχος n: τίτλος

                  Ειδική δράση n: τίτλος

            Ενδεικτικό χρονοδιάγραμμα: για κάθε εθνικό στόχο να αναφερθούν οι τρεις κύριες δράσεις που πρόκειται να λάβουν στήριξη από το εθνικό πρόγραμμα. Για κάθε δράση να αναφερθεί το έτος κατά το οποίο προγραμματίζεται (π.χ. πρόσκληση υποβολής προτάσεων), το πότε θα υλοποιηθεί (π.χ. υπογεγραμμένες συμβάσεις/επιχορηγήσεις), και η ημερομηνία περάτωσης ή ολοκλήρωσης της δράσης (π.χ. τελική έκθεση).

         Ενδεικτικό χρονοδιάγραμμα

         [άρθρο 14 παράγραφος 2 στοιχείο γ) του κανονισμού (ΕΕ) αριθ. 514/2014]

                  Ονομασία της δράσης

                  Έναρξη προγραμματισμού

                  Έναρξη υλοποίησης

                  Περάτωση

                  Ειδικός στόχος n:

                  Εθνικός στόχος n:

            ΤΜΗΜΑ 4

         Ειδικές περιπτώσεις

      Σε περίπτωση που το εθνικό πρόγραμμα περιλαμβάνει δεσμεύσεις, να αναφερθεί ο αριθμός τους για κάθε κατηγορία για την αντίστοιχη περίοδο δέσμευσης, όπου κρίνεται σκόπιμο.
      Ολοκληρώνοντας το σχέδιο δέσμευσης, το κράτος μέλος επιβεβαιώνει ότι έχει αναλάβει επίσημη απόφαση σε εθνικό επίπεδο να τηρήσει τη δέσμευση κατά την αντίστοιχη περίοδο δέσμευσης και ότι τα μέτρα θα υλοποιηθούν αποτελεσματικά κατά τη διάρκεια της περιόδου.
      Σχέδιο δέσμευσης: να αιτιολογηθεί η δέσμευση, να επιβεβαιωθεί η λήψη επίσημης απόφασης τήρησης της δέσμευσης, να παρασχεθούν το ενδεικτικό χρονοδιάγραμμα, η διαδικασία επιλογής και οι ενέργειες που είναι αναγκαίες για την υλοποίηση της δέσμευσης.

                  Σχέδιο δέσμευσης

                  Κατηγορίες

                  Περίοδος δέσμευσης

                  Περίοδος δέσμευσης

                  Περίοδος δέσμευσης

                  Σύνολο

            ΤΜΗΜΑ 5

         Κοινοί δείκτες και ειδικοί δείκτες προγράμματος [άρθρο 14 παράγραφος 2 στοιχείο στ) του κανονισμού (ΕΕ) αριθ. 514/2014]

      Κοινός δείκτης (όπως ορίζεται στους ειδικούς κανονισμούς): για κάθε ειδικό στόχο που επιδιώκεται να παρασχεθεί η τιμή στόχος κάθε κοινού δείκτη και η πηγή των δεδομένων (π.χ. εκθέσεις έργου).
      Σε περίπτωση που το εθνικό πρόγραμμα περιλαμβάνει ειδικούς δείκτες προγράμματος να παρασχεθούν: ο σύνδεσμος στον σχετικό ειδικό στόχο· περιγραφή του δείκτη· η μονάδα μέτρησης· η τιμή αναφοράς· η τιμή στόχος που πρέπει να επιτευχθεί· και η πηγή των δεδομένων. Κάθε ειδικός δείκτης προγράμματος πρέπει να συνδέεται με έναν ενιαίο ειδικό στόχο.

                  Αναγνωριστικό δείκτη

                  Περιγραφή δείκτη

                  Μονάδα μέτρησης

                  Τιμή αναφοράς

                  Τιμή στόχος

                  Πηγή δεδομένων

                  Ειδικός στόχος n: τίτλος

            ΤΜΗΜΑ 6

         Πλαίσιο εκπόνησης και υλοποίησης του προγράμματος από το κράτος μέλος

      6.1.   Εταιρική συμμετοχή στην προετοιμασία του προγράμματος [άρθρο 12 παράγραφος 3 του κανονισμού (ΕΕ) αριθ. 514/2014]
      Περίληψη της προσέγγισης που ακολουθείται, της σύνθεσης και της συμμετοχής των εταίρων και κύρια στάδια της ευρύτερης διαβούλευσης, κατά περίπτωση, συμπεριλαμβανομένου του καταλόγου των βασικών εταίρων (ή κατηγοριών εταίρων) που συμμετέχουν ή ζητείται η γνώμη τους.

            6.2.   Επιτροπή παρακολούθησης [άρθρο 12 παράγραφος 4 του κανονισμού (ΕΕ) αριθ. 514/2014]

            6.3.   Κοινό πλαίσιο παρακολούθησης και αξιολόγησης [άρθρο 14 παράγραφος 2 στοιχείο στ) του κανονισμού (ΕΕ) αριθ. 514/2014]
      Να παρασχεθεί σύντομη περιγραφή της σχεδιαζόμενης προσέγγισης και των μεθόδων που πρέπει να χρησιμοποιηθούν.
      Να περιληφθούν απαντήσεις στα ακόλουθα:

                  α)

                  Πού θα εδρεύει η λειτουργία αξιολόγησης και παρακολούθησης; Ποια θα είναι η αρμόδια οντότητα αξιολόγησης;

                  β)

                  Η αξιολόγηση και η παρακολούθηση θα ανατεθούν σε εξωτερικούς συνεργάτες;

                  γ)

                  Πώς θα συλλέγονται τα στοιχεία για τα έργα και τους δείκτες (σύστημα παρακολούθησης);

            6.4.   Εταιρική συμμετοχή στην υλοποίηση, παρακολούθηση και αξιολόγηση του εθνικού προγράμματος [άρθρο 12 παράγραφος 3 και άρθρο 14 παράγραφος 2 στοιχείο η) του κανονισμού (ΕΕ) αριθ. 514/2014]
      Να περιγραφεί εν συντομία η προσέγγιση που θα ακολουθηθεί για τους εταίρους, το επίπεδο συμμετοχής τους και τα κύρια στάδια της ευρύτερης διαβούλευσης, κατά περίπτωση, συμπεριλαμβανομένου του καταλόγου των κατηγοριών εταίρων που συμμετέχουν ή ζητείται η γνώμη τους (ή των βασικών εταίρων).

            6.5.   Ενημέρωση και δημοσιότητα [άρθρο 14 παράγραφος 2 στοιχείο ι) και άρθρο 53 του κανονισμού (ΕΕ) αριθ. 514/2014]
      Να περιγραφούν οι μηχανισμοί και οι μέθοδοι που πρόκειται να χρησιμοποιηθούν για τη δημοσιοποίηση του εθνικού προγράμματος.

            6.6.   Συντονισμός και συμπληρωματικότητα με άλλα μέσα [άρθρο 14 παράγραφος 2 στοιχείο ε) και άρθρο 14 παράγραφος 5 στοιχείο στ) του κανονισμού (ΕΕ) αριθ. 514/2014]
      Να περιγραφούν εν συντομία οι μηχανισμοί που εξασφαλίζουν τον συντονισμό μεταξύ των μέσων που θεσπίζονται με τους ειδικούς κανονισμούς και άλλων ενωσιακών και εθνικών μέσων. Να συμπεριληφθούν, κατά περίπτωση, οι φορείς που είναι αρμόδιοι για τον συντονισμό των εν λόγω τομέων και, όπου ενδείκνυται, οι δομές ή ρυθμίσεις (π.χ. επιτροπές, διαδικασίες διαβούλευσης) που χρησιμοποιούνται για τον σκοπό αυτό.
      Όσον αφορά τη συμπληρωματικότητα με άλλα ενωσιακά μέσα πρέπει να λαμβάνονται υπόψη τα ακόλουθα:

                  —

                  τα ευρωπαϊκά διαρθρωτικά και επενδυτικά ταμεία (Ευρωπαϊκό Ταμείο Περιφερειακής Ανάπτυξης, Ευρωπαϊκό Κοινωνικό Ταμείο, Ταμείο Συνοχής, Ευρωπαϊκό Γεωργικό Ταμείο Αγροτικής Ανάπτυξης, Ευρωπαϊκό Ταμείο Θάλασσας και Αλιείας),

                  —

                  άλλα ενωσιακά ταμεία ή προγράμματα (π.χ. το πρόγραμμα διά βίου μάθησης, το πρόγραμμα «Πολιτισμός», το πρόγραμμα «Νεολαία σε δράση»),

                  —

                  μέσα της ΕΕ για τις εξωτερικές σχέσεις (π.χ. μηχανισμός προενταξιακής βοήθειας, ευρωπαϊκός μηχανισμός γειτονίας και εταιρικής σχέσης, μηχανισμός σταθερότητας), όσον αφορά δράσεις σε ή σε σχέση με τρίτες χώρες.

            6.7.   Δικαιούχοι και απευθείας ανάθεση
      6.7.1.   Κατάλογος των κύριων κατηγοριών δικαιούχων του προγράμματος (να χρησιμοποιηθεί ο κατωτέρω κατάλογος)

            Οι κατηγορίες δικαιούχων είναι: κρατικές/ομοσπονδιακές αρχές, τοπικοί δημόσιοι οργανισμοί, μη κυβερνητικές οργανώσεις, διεθνείς δημόσιοι οργανισμοί, εθνικός Ερυθρός Σταυρός, Διεθνής Επιτροπή του Ερυθρού Σταυρού, Διεθνής Ομοσπονδία Ερυθρού Σταυρού και των Οργανώσεων της Ερυθράς Ημισελήνου, εταιρείες ιδιωτικού και δημόσιου δικαίου, εκπαιδευτικοί/ερευνητικοί οργανισμοί, κοινωνικοί εταίροι.
      6.7.2.   Απευθείας ανάθεση
      Να αναφερθεί ο εθνικός στόχος, εφόσον πρόκειται να χρησιμοποιηθεί απευθείας ανάθεση και να παρασχεθεί αιτιολόγηση για κάθε περίσταση.

            ΤΜΗΜΑ 7

         Το σχέδιο χρηματοδότησης του προγράμματος [άρθρο 14 παράγραφος 2 στοιχείο θ) του κανονισμού (ΕΕ) αριθ. 514/2014]

      Το σχέδιο χρηματοδότησης του εθνικού προγράμματος προσδιορίζει, για όλη την προγραμματική περίοδο, το ποσό της συνολικής συνεισφοράς της ΕΕ σε κάθε ειδικό στόχο που επιδιώκεται. Τα ποσά για τους εθνικούς στόχους στο πλαίσιο ειδικού στόχου είναι ενδεικτικά. Αναφέρονται οι συνολικές δαπάνες τεχνικής βοήθειας.
      7.1   Σχέδιο χρηματοδότησης ανά ειδικούς στόχους (σε EUR)

         Πίνακας

                  Ειδικός στόχος: τίτλος

                  Εθνικός στόχος n

                     Υποσύνολο εθνικών στόχων

                  Ειδική δράση n

                     Σύνολο 1 ΕΣ

                  Εθνικός στόχος n + 1

                     Υποσύνολο εθνικών στόχων

                  Ειδική δράση n + 1

                     Σύνολο n

                  Ειδικές περιπτώσεις

                     Σύνολο ειδικών περιπτώσεων

                  Τεχνική βοήθεια:
                  (Μέγιστο = κατ' αποκοπή ποσό + (συνολικό κονδύλιο) * 5 ή 5,5 % σύμφωνα με τους ειδικούς κανονισμούς)

                     ΣΥΝΟΛΟ

            Ενδεικτικό σχέδιο χρηματοδότησης του εθνικού προγράμματος που προσδιορίζει τη συνολική συνεισφορά της ΕΕ για κάθε οικονομικό έτος
      7.2   σχέδιο χρηματοδότησης ανά οικονομικό έτος (σε EUR)

         Πίνακας

                  ΕΤΟΣ

                  2014

                  2015

                  2016

                  2017

                  2018

                  2019

                  2020

                  ΣΥΝΟΛΟ

                  ΣΥΝΟΛΟ

            7.3.   Αιτιολόγηση κάθε απόκλισης από τα ελάχιστα ποσοστά που ορίζονται στους ειδικούς κανονισμούς. (Απαιτείται μόνον εάν δεν καλύπτονται τα ελάχιστα ποσοστά) Άρθρο 14 παράγραφος 5 στοιχείο β)
      Να επεξηγηθεί λεπτομερώς η παρέκκλιση από τα ελάχιστα ποσοστά όπως ορίζονται στους ειδικούς κανονισμούς.


title: Εκτελεστικός κανονισμός (ΕΕ) αριθ. 1380/2014 της Επιτροπής, της 17ης Δεκεμβρίου 2014 , σχετικά με την τροποποίηση του κανονισμού (ΕΚ) αριθ. 595/2004 για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων

text:
               23.12.2014

               EL

               Επίσημη Εφημερίδα της Ευρωπαϊκής Ένωσης

               L 367/82

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1380/2014 ΤΗΣ ΕΠΙΤΡΟΠΉΣ
   της 17ης Δεκεμβρίου 2014
   σχετικά με την τροποποίηση του κανονισμού (ΕΚ) αριθ. 595/2004 για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 81 παράγραφος 1 και το άρθρο 83 παράγραφος 4, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2) κατάργησε και αντικατέστησε από 1ης Ιανουαρίου 2014 τον κανονισμό (ΕΚ) αριθ. 1234/2007. Ωστόσο, το άρθρο 230 παράγραφος 1 στοιχείο α) του κανονισμού (ΕΕ) αριθ. 1308/2013 προβλέπει ότι όσον αφορά το σύστημα περιορισμού της παραγωγής γάλακτος, το μέρος ΙΙ τίτλος Ι κεφάλαιο ΙΙΙ τμήμα III καθώς και το άρθρο 55, το άρθρο 85 και τα παραρτήματα IX και X του κανονισμού (ΕΚ) αριθ. 1234/2007, εξακολουθούν να εφαρμόζονται μέχρι τις 31 Μαρτίου 2015.

               (2)

               Για να αποφευχθούν τυχόν αμφισημίες όσον αφορά τις υποχρεώσεις του αγοραστή και του παραγωγού σε σχέση με το τελευταίο έτος ποσόστωσης γάλακτος 2014/2015, καθώς και την υποχρέωση να εισπράττει την εισφορά επί του πλεονάσματος μετά την 31η Μαρτίου 2015, είναι σκόπιμο να αποσαφηνιστεί το άρθρο 15 παράγραφος 1 του κανονισμού (ΕΚ) αριθ. 595/2004 (3) της Επιτροπής με αναφορά στις εφαρμοστέες διατάξεις του κανονισμού (ΕΚ) αριθ. 1234/2007.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 15 του κανονισμού (ΕΚ) αριθ. 595/2004, η παράγραφος 1 αντικαθίσταται από το ακόλουθο κείμενο:

      «1.   Πριν από την 1η Οκτωβρίου κάθε έτους, ο αγοραστής και, σε περίπτωση απευθείας πωλήσεων, ο παραγωγός, που οφείλει την εισφορά καταβάλλει στην αρμόδια αρχή το οφειλόμενο σύμφωνα με τους κανόνες που καθορίζονται από το κράτος μέλος ποσό, ενώ ο αγοραστής είναι υπεύθυνος για τη συγκέντρωση της οφειλόμενης εισφοράς επί του πλεονάσματος από τον παραγωγό για τις παραδόσεις δυνάμει του άρθρου 79 του κανονισμού (ΕΚ) αριθ. 1234/2007, σύμφωνα με το άρθρο 81 παράγραφος 1 του εν λόγω κανονισμού.»

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 299 της 16.11.2007, σ. 1.

      (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671)·

      (3)  Κανονισμός (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (ΕΕ L 94 της 31.3.2004, σ. 22).


title: Εκτελεστικός κανονισμός (ΕΕ) αριθ. 1167/2014 της Επιτροπής, της 31ης Οκτωβρίου 2014 , για την τροποποίηση του εκτελεστικού κανονισμού (ΕΕ) αριθ. 413/2014 της Επιτροπής σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για κρέας πουλερικών καταγωγής Ουκρανίας

text:
               31.10.2014

               EL

               Επίσημη Εφημερίδα της Ευρωπαϊκής Ένωσης

               L 314/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1167/2014 ΤΗΣ ΕΠΙΤΡΟΠΉΣ
   της 31ης Οκτωβρίου 2014
   για την τροποποίηση του εκτελεστικού κανονισμού (ΕΕ) αριθ. 413/2014 της Επιτροπής σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για κρέας πουλερικών καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α), γ) και δ),
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) προβλέπει προτιμησιακό καθεστώς για το 2014 όσον αφορά τους εισαγωγικούς δασμούς ορισμένων εμπορευμάτων καταγωγής Ουκρανίας. Σύμφωνα με το άρθρο 3 του εν λόγω κανονισμού, τα γεωργικά προϊόντα που απαριθμούνται στο παράρτημα III του ίδιου κανονισμού επιτρέπεται να εισάγονται στην Ένωση εντός των ορίων των δασμολογικών ποσοστώσεων που καθορίζονται στο εν λόγω παράρτημα.

               (2)

               Ο εκτελεστικός κανονισμός (ΕΕ) αριθ. 413/2014 της Επιτροπής (3) προβλέπει το άνοιγμα και τη διαχείριση ενωσιακών δασμολογικών ποσοστώσεων εισαγωγής για κρέας πουλερικών καταγωγής Ουκρανίας έως τις 31 Οκτωβρίου 2014

               (3)

               Ο κανονισμός (ΕΕ) αριθ. 374/2014 τροποποιήθηκε από τον κανονισμό (ΕΕ) αριθ. 1150/2014 του Ευρωπαϊκού Κοινοβουλίου και του Συμβουλίου (4). Η τροπολογία προβλέπει κατά κύριο λόγο την παράταση της εφαρμογής του κανονισμού (ΕΕ) αριθ. 374/2014 έως τις 31 Δεκεμβρίου 2015, καθώς και τον καθορισμό των ποσοτήτων των ποσοστώσεων για το 2015. Είναι συνεπώς σκόπιμο να τροποποιηθεί αναλόγως ο εκτελεστικός κανονισμός (ΕΕ) αριθ. 413/2014.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 413/2014
   Ο εκτελεστικός κανονισμός (ΕΕ) αριθ. 413/2014 τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Περίοδοι δασμολογικής ποσόστωσης εισαγωγής
               1.   Οι δασμολογικές ποσοστώσεις εισαγωγής που αναφέρονται στο άρθρο 1 παράγραφος 1 παραμένουν ανοικτές από τις 25 Απριλίου έως τις 31 Δεκεμβρίου 2014 και από την 1 Ιανουαρίου έως τις 31 Δεκεμβρίου 2015.
               2.   Η ποσότητα που καθορίζεται για την ετήσια δασμολογική ποσόστωση εισαγωγής για το 2015 και για κάθε αύξοντα αριθμό που καθορίζεται στο παράρτημα I κατανέμεται σε τέσσερις υποπεριόδους, ως εξής:

                           α)

                           25 % από 1ης Ιανουαρίου έως 31 Μαρτίου,

                           β)

                           25 % από 1ης Απριλίου έως 30 Ιουνίου,

                           γ)

                           25 % από 1ης Ιουλίου έως 30 Σεπτεμβρίου·

                           δ)

                           25 % από 1ης Οκτωβρίου έως 31 Δεκεμβρίου.»

                     .

               2)

               Το άρθρο 3 τροποποιείται ως εξής:

                           α)

                           ο τίτλος αντικαθίσταται από τα ακόλουθα: «Αιτήσεις για δικαιώματα εισαγωγής για την περίοδο ποσοστώσεων 2014»·

                           β)

                           Στην παράγραφο 8, η ημερομηνία «31 Οκτωβρίου 2014» αντικαθίσταται από την ημερομηνία «31 Δεκεμβρίου 2014».

               3)

               Παρεμβάλλεται το ακόλουθο άρθρο 3α:
               «Άρθρο 3α
               Αιτήσεις για δικαιώματα εισαγωγής για την περίοδο ποσοστώσεων 2015
               1.   Οι αιτήσεις για παραχώρηση δικαιωμάτων εισαγωγής μπορούν να υποβάλλονται μόνο το πρώτο επταήμερο του μήνα που προηγείται κάθε υποπεριόδου η οποία αναφέρεται στο άρθρο 2 παράγραφος 2.
               2.   Ταυτόχρονα με την υποβολή αίτησης παραχώρησης δικαιωμάτων εισαγωγής συστήνεται εγγύηση ύψους 35 ευρώ ανά 100 χιλιόγραμμα.
               3.   Οι αιτούμενοι δικαιώματα εισαγωγής αποδεικνύουν ότι ποσότητα προϊόντων πουλερικών των κωδικών ΣΟ 0207, 0210 99 39, 1602 31, 1602 32 ή 1602 39 21 έχει εισαχθεί από αυτούς ή εξ ονόματός τους δυνάμει των σχετικών τελωνειακών διατάξεων κατά τη δωδεκάμηνη περίοδο που προηγείται αμέσως της πρώτης αίτησής τους (στο εξής “ποσότητα αναφοράς”). Οι επιχειρήσεις που προκύπτουν από συγχώνευση επιχειρήσεων, καθεμία από τις οποίες έχει πραγματοποιήσει εισαγωγές ποσοτήτων αναφοράς, μπορούν να χρησιμοποιούν τις εν λόγω ποσότητες αναφοράς ως βάση για τις αιτήσεις τους.
               4.   Το σύνολο των ποσοτήτων που αφορούν οι αιτήσεις για δικαιώματα εισαγωγής που υποβάλλονται κατά την περίοδο δασμολογικής ποσόστωσης εισαγωγής δεν υπερβαίνει ποσοστό 25 % της ποσότητας αναφοράς του αιτούντος. Οι αιτήσεις που δεν συμμορφώνονται με τον κανόνα αυτό απορρίπτονται από τις αρμόδιες αρχές.
               5.   Τα κράτη μέλη κοινοποιούν στην Επιτροπή, έως τη 14η ημέρα του μήνα υποβολής των αιτήσεων, τις συνολικές ποσότητες, συμπεριλαμβανομένων αυτών με περιεχόμενο “ουδέν”, για όλες τις αιτήσεις, σε χιλιόγραμμα βάρους προϊόντος και κατανεμημένες ανά αύξοντα αριθμό.
               6.   Τα δικαιώματα εισαγωγής χορηγούνται από την 23η ημέρα του μήνα υποβολής των αιτήσεων και το αργότερο την τελευταία ημέρα του εν λόγω μήνα.
               7.   Εάν η εφαρμογή του συντελεστή κατανομής που αναφέρεται στο άρθρο 7 παράγραφος 2 του κανονισμού (ΕΚ) αριθ. 1301/2006 έχει ως αποτέλεσμα την παραχώρηση λιγότερων δικαιωμάτων εισαγωγής από εκείνα για τα οποία είχαν υποβληθεί αιτήσεις, η εγγύηση που έχει συσταθεί σύμφωνα με την παράγραφο 2 αποδεσμεύεται κατ' αναλογία χωρίς καθυστέρηση.
               8.   Τα δικαιώματα εισαγωγής ισχύουν από την πρώτη ημέρα της υποπεριόδου για την οποία έχει υποβληθεί αίτηση έως τις 31 Δεκεμβρίου 2015. Τα δικαιώματα εισαγωγής δεν μεταβιβάζονται.».

               4)

               Το άρθρο 4 τροποποιείται ως εξής:

                           α)

                           ο τίτλος αντικαθίσταται από τα ακόλουθα: «Έκδοση πιστοποιητικών εισαγωγής για την περίοδο ποσόστωσης 2014»·

                           β)

                           στην παράγραφο 9, η ημερομηνία «31 Οκτωβρίου 2014» αντικαθίσταται από την ημερομηνία «31 Δεκεμβρίου 2014».

               5)

               Παρεμβάλλεται το ακόλουθο άρθρο 4α:
               «Άρθρο 4α
               Έκδοση πιστοποιητικών εισαγωγής για την περίοδο ποσόστωσης 2015
               1.   Η θέση σε ελεύθερη κυκλοφορία των ποσοτήτων που χορηγήθηκαν στο πλαίσιο των δασμολογικών ποσοστώσεων εισαγωγής που αναφέρονται στο άρθρο 1 παράγραφος 1 εξαρτάται από την προσκόμιση πιστοποιητικού εισαγωγής.
               Οι αιτήσεις έκδοσης πιστοποιητικών εισαγωγής καλύπτουν τη συνολική ποσότητα των παραχωρηθέντων δικαιωμάτων εισαγωγής. Η υποχρέωση που αναφέρεται στο άρθρο 23 παράγραφος 1 του κατ' εξουσιοδότηση κανονισμού (ΕΕ) αριθ. 907/2014 της Επιτροπής (5) πρέπει να τηρείται.
               2.   Οι αιτήσεις έκδοσης πιστοποιητικών μπορούν να υποβληθούν αποκλειστικά στο κράτος μέλος στο οποίο ο αιτών έχει υποβάλει τη σχετική αίτηση και έχει αποκτήσει δικαιώματα εισαγωγής στο πλαίσιο των δασμολογικών ποσοστώσεων εισαγωγής του άρθρου 1 παράγραφος 1.
               3.   Ταυτόχρονα με την έκδοση πιστοποιητικού εισαγωγής συστήνεται από τον εμπορευόμενο εγγύηση ύψους 75 ευρώ ανά 100 χιλιόγραμμα. Κάθε έκδοση πιστοποιητικού εισαγωγής επιφέρει αντίστοιχη μείωση των αποκτηθέντων δικαιωμάτων εισαγωγής, η δε εγγύηση που έχει συσταθεί για τα δικαιώματα εισαγωγής αποδεσμεύεται κατ' αναλογία χωρίς καθυστέρηση.
               4.   Τα πιστοποιητικά εισαγωγής εκδίδονται κατόπιν αιτήσεως και στο όνομα του εμπορευομένου που απέκτησε τα δικαιώματα εισαγωγής.
               5.   Σε κάθε αίτηση για πιστοποιητικό αναφέρεται μόνον ένας αύξων αριθμός. Κάθε αίτηση μπορεί να αφορά περισσότερα του ενός προϊόντα υπαγόμενα σε διαφορετικούς κωδικούς ΣΟ. Στην περίπτωση αυτή, στις θέσεις 15 και 16 των αιτήσεων για πιστοποιητικά και των πιστοποιητικών αντιστοίχως αναγράφονται όλοι οι κωδικοί ΣΟ και η οικεία περιγραφή.
               6.   Στις αιτήσεις πιστοποιητικών και στα πιστοποιητικά εισαγωγής αναφέρονται:

                           α)

                           στη θέση 8, το όνομα “Ουκρανία” ως χώρα καταγωγής και σημειώνεται με σταυρό η ένδειξη “ναι”·

                           β)

                           στη θέση 20, μία από τις ενδείξεις που παρατίθενται στο παράρτημα II.

                     7.   Κάθε πιστοποιητικό αναφέρει την ποσότητα ανά κωδικό ΣΟ.
               8.   Σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008, τα πιστοποιητικά εισαγωγής ισχύουν επί 30 ημέρες από την πραγματική ημερομηνία έκδοσης του πιστοποιητικού. Η ισχύς των πιστοποιητικών εισαγωγής, ωστόσο, λήγει το αργότερο στις 31 Δεκεμβρίου 2015.

                  (5)  Κατ' εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).»"
						.

               6)

               Το άρθρο 5 αντικαθίσταται από το ακόλουθο κείμενο:
               «Άρθρο 5
               Έκδοση πιστοποιητικών εισαγωγής για την περίοδο ποσόστωσης 2014
               1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή:

                           α)

                           το αργότερο στις 10 Ιανουαρίου 2015, τις ποσότητες προϊόντων, συμπεριλαμβανομένων των κοινοποιήσεων με περιεχόμενο “ουδέν”, για τις οποίες εκδόθηκαν πιστοποιητικά εισαγωγής κατά την περίοδο ποσόστωσης 2014·

                           β)

                           το αργότερο στις 30 Απριλίου 2015, τις ποσότητες προϊόντων, συμπεριλαμβανομένων των κοινοποιήσεων με περιεχόμενο “ουδέν” οι οποίες καλύπτονται από πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει και αντιστοιχούν στη διαφορά μεταξύ των ποσοτήτων που καταγράφηκαν στην πίσω σελίδα των πιστοποιητικών εισαγωγής και των ποσοτήτων για τις οποίες εκδόθηκαν τα πιστοποιητικά.

                     2.   Το αργότερο στις 30 Απριλίου 2015, τα κράτη μέλη κοινοποιούν στην Επιτροπή τις ποσότητες προϊόντων οι οποίες πράγματι τέθηκαν σε ελεύθερη κυκλοφορία κατά τη διάρκεια της περιόδου της δασμολογικής ποσόστωσης εισαγωγής 2014.
               3.   Στην περίπτωση των κοινοποιήσεων που αναφέρονται στις παραγράφους 1 και 2, η ποσότητα εκφράζεται σε χιλιόγραμμα και κατανέμεται ανά αύξοντα αριθμό.».

               7)

               Παρεμβάλλεται το ακόλουθο άρθρο 5α:
               «Άρθρο 5α
               Κοινοποιήσεις στην Επιτροπή για την περίοδο ποσόστωσης 2015
               1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή το αργότερο τη 10η ημέρα του μηνός που ακολουθεί την τελευταία ημέρα κάθε υποπερίοδο, τις ποσότητες, συμπεριλαμβανομένων αυτών με περιεχόμενο “ουδέν”, που καλύπτονται από τις ήδη εκδοθείσες άδειες κατά την εν λόγω υποπερίοδο.
               2.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή τις ποσότητες που καλύπτονται από άδειες εισαγωγής που δεν χρησιμοποιήθηκαν ή χρησιμοποιήθηκαν εν μέρει και οι οποίες αντιστοιχούν στη διαφορά μεταξύ των ποσοτήτων που έχουν καταγραφεί στο πίσω μέρος των αδειών εισαγωγής και των ποσοτήτων για τις οποίες εκδόθηκαν:

                           α)

                           μαζί με τις κοινοποιήσεις που αναφέρονται στο άρθρο 3α παράγραφος 5 του παρόντος κανονισμού σχετικά με τις αιτήσεις που υποβλήθηκαν για την τελευταία υποπερίοδο του έτους ποσόστωσης·

                           β)

                           για τις ποσότητες που δεν έχουν ακόμη κοινοποιηθεί κατά τη στιγμή της πρώτης κοινοποίησης που προβλέπεται στο στοιχείο α), έως την 30ή Απριλίου 2016 το αργότερο.

                     3.   Το αργότερο στις 30 Απριλίου 2016, τα κράτη μέλη κοινοποιούν στην Επιτροπή τις ποσότητες προϊόντων οι οποίες πράγματι τέθηκαν σε ελεύθερη κυκλοφορία κατά τη διάρκεια της περιόδου της εν λόγω δασμολογικής ποσόστωσης εισαγωγής.
               4.   Στην περίπτωση των κοινοποιήσεων που αναφέρονται στις παραγράφους 1, 2 και 3, οι ποσότητες εκφράζονται σε χιλιόγραμμα βάρους προϊόντος και κατανέμονται ανά αύξοντα αριθμό.».

               8)

               Το παράρτημα I αντικαθίσταται από το κείμενο του παραρτήματος του παρόντος κανονισμού.

         Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 2 Νοεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  Κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 118 της 22.4.2014, σ. 1).

      (3)  Εκτελεστικός κανονισμός (ΕΕ) αριθ. 413/2014 της Επιτροπής της 23ης Απριλίου 2014, σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης εισαγωγής για κρέας πουλερικών καταγωγής Ουκρανίας (ΕΕ L 121 της 24.4.2014, σ. 37).

      (4)  Κανονισμός (ΕΕ) αριθ. 1150/2014 του Ευρωπαϊκού Κοινοβουλίου και του Συμβουλίου, της 29ης Οκτωβρίου 2014, για την τροποποίηση του κανονισμού (ΕΕ) αριθ. 374/2014 για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 313 της 31.10.2014, σ. 1).

      ΠΑΡΑΡΤΗΜΑ

            «ΠΑΡΑΡΤΗΜΑ I
            Παρά τους κανόνες για την ερμηνεία της συνδυασμένης ονοματολογίας, το κείμενο της περιγραφής των προϊόντων πρέπει να θεωρείται ότι έχει μόνο ενδεικτική αξία, δεδομένου ότι, στο πλαίσιο του παρόντος παραρτήματος, η εφαρμοσιμότητα του προτιμησιακού καθεστώτος καθορίζεται από το πεδίο που καλύπτουν οι κωδικοί ΣΟ. Στις περιπτώσεις στις οποίες αναφέρονται κωδικοί ΣΟ ex, η εφαρμογή του προτιμησιακού καθεστώτος καθορίζεται με βάση τον κωδικό ΣΟ και την αντίστοιχη περιγραφή, τα οποία εξετάζονται σε συνδυασμό.

                        Αύξων αριθμός

                        Κωδικοί ΣΟ

                        Περιγραφή

                        Περίοδος εισαγωγής

                        Ποσότητα σε τόνους (καθαρού βάρους)

                        Εφαρμοστέος δασμός
                        (ευρώ/τόνο)

                        09.4273

                        0207 11 30
                        0207 11 90
                        0207 12
                        0207 13 10
                        0207 13 20
                        0207 13 30
                        0207 13 50
                        0207 13 60
                        0207 13 99
                        0207 14 10
                        0207 14 20
                        0207 14 30
                        0207 14 50
                        0207 14 60
                        0207 14 99
                        0207 24
                        0207 25
                        0207 26 10
                        0207 26 20
                        0207 26 30
                        0207 26 50
                        0207 26 60
                        0207 26 70
                        0207 26 80
                        0207 26 99
                        0207 27 10
                        0207 27 20
                        0207 27 30
                        0207 27 50
                        0207 27 60
                        0207 27 70
                        0207 27 80
                        0207 27 99
                        0207 41 30
                        0207 41 80
                        0207 42
                        0207 44 10
                        0207 44 21
                        0207 44 31
                        0207 44 41
                        0207 44 51
                        0207 44 61
                        0207 44 71
                        0207 44 81
                        0207 44 99
                        0207 45 10
                        0207 45 21
                        0207 45 31
                        0207 45 41
                        0207 45 51
                        0207 45 61
                        0207 45 81
                        0207 45 99
                        0207 51 10
                        0207 51 90
                        0207 52 90
                        0207 54 10
                        0207 54 21
                        0207 54 31
                        0207 54 41
                        0207 54 51
                        0207 54 61
                        0207 54 71
                        0207 54 81
                        0207 54 99
                        0207 55 10
                        0207 55 21
                        0207 55 31
                        0207 55 41
                        0207 55 51
                        0207 55 61
                        0207 55 81
                        0207 55 99
                        0207 60 05
                        0207 60 10
                        ex 0207 60 21  (1)

                        0207 60 31
                        0207 60 41
                        0207 60 51
                        0207 60 61
                        0207 60 81
                        0207 60 99
                        0210 99 39
                        1602 31
                        1602 32
                        1602 39 21

                        Κρέατα και βρώσιμα παραπροϊόντα σφαγίων πουλερικών, νωπά, διατηρημένα με απλή ψύξη ή κατεψυγμένα· άλλα παρασκευάσματα ή κονσέρβες από κρέας γαλοπούλας και από πετεινούς και κότες του είδους Gallus domesticus

                        Έτος 2014
                        Έτος 2015

                        16 000
                        16 000

                        0

                        09.4274

                        0207 12

                        Κρέατα και βρώσιμα παραπροϊόντα σφαγίων πουλερικών, μη τεμαχισμένα, κατεψυγμένα

                        Έτος 2014
                        Έτος 2015

                        20 000
                        20 000

                        0

         (1)  Μισά ή τέταρτα φραγκόκοτας, νωπά ή διατηρημένα με απλή ψύξη.»